recursal/SuperWikiNEXT-32B huggingface dataset:
தமிழ் இலக்கணத்தில் **உழபுல வஞ்சி** என்பது புறப்பொருள் திணைகளுள் ஒன்றான வஞ்சித் திணையின் ஒரு துறை அல்லது உட்பிரிவு ஆகும். போரில் வென்ற தரப்பினர் எதிரி நாட்டின் ஊர்களை எரியூட்டுவது பற்றிக் கூறுவது இத்துறையுள் அடங்கும். ஊர்களை எரியூட்டுவதன் மூலம் பகை நாட்டைத் துன்பத்தில் உழலச் செய்வதால் இது "உழபுல வஞ்சி" என்று பெயர் பெற்றிருக்கலாம்.

இதனை விளக்க, பொருந்தாதாருடைய வளம் பொருந்திய தேசத்தை மிக்க நெருப்பைக்கொண்டு கொழுத்தியது என்னும் பொருள்படும் பின்வரும் பாடல் புறப்பொருள் வெண்பாமாலையில் வருகிறது.

*நேராதார் வளநாட்டைக்"*
*கூரெரி கொளீ இயன்று*

எடுத்துக்காட்டு
---------------

*அயிலன்ன கண்புதைத் தஞ்சி யலறி*
*மயிலன்னார் மன்றம் படரக் - குயிலகவ*
*ஆடிரிய வண்டிமிரும் செம்மல் அடையார்நாட்டு*
*ஓடெரியுள் வைகின ஊர்*
- புறப்பொருள் வெண்பாமாலை 46.

குறிப்பு
--------

1. ↑  இராமசுப்பிரமணியன், வ. த. 2009. பக். 79

உசாத்துணைகள்
------------

* இராமசுப்பிரமணியன், வ. த. புறப்பொருள் வெண்பாமாலை, மீனாட்சி புத்தக நிலையம், மதுரை, 2009.
* கௌரீஸ்வரி, எஸ். (பதிப்பாசிரியர்), தொல்காப்பியம் பொருளதிகாரம் இளம்பூரணனார் உரை, சாரதா பதிப்பகம், சென்னை, 2005.

இவற்றையும் பார்க்கவும்
----------------------

* பொருள் இலக்கணம்
**பசைக்கலப்படலம்** (*Mesohyl*) என்பது பஞ்சுடலிகளில் காணப்படும் வழவழப்புள்ள ஊன்பசைகளால் நிறைந்த ஒரு பகுதியாகும். இது கலங்கள் நிறைந்த ஒரு சாறு/கரைசல் போலக் காட்சியளிப்பதால் பசைக்கலப்படலம் என அழைக்கலாம். இப்படலமானது பஞ்சுடலிகளில் அகப்படைக்கும் (Choaenoderm) புறப்படைக்கும் (Pinacoderm) இடையில் நிறைந்துக் காணப்படும் கலக்கூட்டுகள் நிறைந்த கரைசலாகும்.

பசைக்கலப்படலம் ஒரு வகையான இணைப்புத்திசுக்களை (Connective tissue) ஒத்துக் காணப்படுகிறது. இதில் பல கலங்களும் குறிப்பாக ரத்த வெள்ளையணுக்களை ஒத்த அமீபாகலங்கள், கலக்கட்டமைப்புகளுக்குத் தேவையான இழைகள் மற்றும் கட்டமைப்புப் பொருட்கள் நிறைந்துக் காணப்படுகின்றன.

பசைக்கலப்படலம் தசைநார்ப் புரதங்களும், இழைப்புரதங்களை ஒத்த மூலங்களும், கேலக்டின் மற்றும் டெர்மடோபாண்டின் எனும் மூலக்கூறும் நிறைந்த ஒரு கூட்டாகக் காணப்படுகிறது. இதில் காணப்படும் பலப்புரதச்சட்டகங்கள் / பலபுரதக்கூறுகள் (Polypeptides) இதற்கு நல்ல அடித்தளமாக அமையப்பெற்று இதில் காணப்படும் கலங்கள் பற்றுதலுக்கும் அதில் நடக்கும் குறிகள் இடைக்கடத்தலுக்கும் (Signal transduction) கலவளர்ச்சிக்கும் (Cellular growth) துணை நிற்கிறது.

மேற்கோள்கள்
-----------

* Janet Moore, (2001), An introduction to the invertebrates, 2nd edition, Cambridge University Press, 23-31
* 
* Parma L, Fassini D, Bavestrello G, Wilkie IC, Bonasoro F and DC Carnevali, 2007, Ecology and physiologyof mesohyl creep in Chondrosia reniformis, Porifera Research Biodiversity, Innovation and Sustainability, 503 - 508
**பா. பரமேசுவரன்** (பி. பரமேஸ்வரன், B. Parameswaran; பி. ஜனவரி 20, 1913, -இ.?) ஒரு தமிழக அரசியவாதி. இந்திய தேசிய காங்கிரசு கட்சியைச் சேர்ந்தவர். மூன்று முறை தமிழ்நாடு சட்டமன்ற உறுப்பினராகவும், இரு முறை மாநில அமைச்சராகவும், ஒரு முறை மாநிலங்களவை உறுப்பினராகவும் பணியாற்றியவர்.

ஆதி திராவிடர் சாதியினைச் சேர்ந்த பரமேசுவரன் பறையர் முன்னோடி இரட்டைமலை சீனிவாசனின் பேரர். இவரது தந்தை பெயர் எம். பாலசுப்ரமணியன். சென்னை புனித கேப்ரியல் பள்ளியிலும், சென்னை மாநிலக் கல்லூரியிலும் பணியாற்றிய இவர் எம். சி. ராஜாவிடம் பத்தாண்டுகள் தனிச் செயலாளராக வேலை பார்த்தார். 1946 தேர்தலில் வெற்றி பெற்று சென்னை மாகாணத்தின் சட்டமன்றக் கீழவைக்குத் தேர்ந்தெடுக்கப்பட்டார். எப்ரல் 7, 1949 - ஏப்ரல் 9, 1952 காலகட்டத்தில் பி. எஸ். குமாரசுவாமிராஜா அமைச்சரவையில் காதி, குடிசைத் தொழில், மீன்வளம் மற்றும் அரிஜன நலத்துறைகளின் அமைச்சராகப் பணியாற்றினார். 1952-54ல் சென்னை நகரின் மேயராகப் பணியாற்றினார். ஏப்ரல் 13, 1954 - மார்ச் 31, 1957 காலகட்டத்தில் காமராஜர் அமைச்சரவையில் போக்குவரத்து, அரிஜனர் நலம், இந்து அறநிலையத் துறைகளுக்கான அமைச்சராக இருந்தார். 1958-62ல் இந்திய மாநிலங்களவையின் உறுப்பினராகப் பணியாற்றினார். 1952 மற்றும் 1962 சட்டமன்றத் தேர்தல்களில் மதுராந்தகம் சட்டமன்றத் தொகுதியில் காங்கிரசு வேட்பாளராகப் போட்டியிட்டு வெற்றி பெற்றார்.

மேற்கோள்கள்
-----------

1. ↑   *Who's who of Indian Parliament*. Parliament Secretariat, India. 1958. பக். 190. .
2. ↑  1951/52 Madras State Election Results, Election Commission of India
3. ↑  "1962 Madras State Election Results, Election Commission of India" (PDF). 2010-10-07 அன்று மூலம் (PDF) பரணிடப்பட்டது. 2011-02-14 அன்று பார்க்கப்பட்டது.
4. ↑ . V. Rama Rao, G. D. Binani (1954). *India at a glance: a comprehensive reference book on India*. பக். 505. .
5. ↑   *Justice Party golden jubilee souvenir, 1968*. Justice Party. 1968. பக். 50–65. ISBN. .
6. ↑  "dated April 12, 1954: New Madras Cabinet". ஜூலை 11, 2011 அன்று மூலம் பரணிடப்பட்டது. பிப்ரவரி 14, 2011 அன்று பார்க்கப்பட்டது.
7. ↑  "A Review of the Madras Legislative Assembly (1952-1957)" (PDF). 2013-10-17 அன்று மூலம் (PDF) பரணிடப்பட்டது. 2011-02-14 அன்று பார்க்கப்பட்டது.
8. ↑  Rajya Sabha biography

|
|  |
| முன்னர்**டி. செங்கல்வராயன்** | **சென்னை மாநகராட்சி மன்றத் தலைவர் (மேயர்)**1953 | பின்னர்**ஆர். முனுசாமி பிள்ளை** |
**டபிள்யூ. ஏ. சில்வா** (*வெள்ளத்தை ஆராச்சிக்கே ஆப்ரகாம் சில்வா*, *W. A. Silva*, சனவரி 16, 1890 – மே 3, 1957) இலங்கையின் புகழ்பெற்ற புதின எழுத்தாளர். வால்மீகியின் இராமாயணத்தைச் சிங்கள மொழியில் மொழிபெயர்த்தவர்.

வாழ்க்கைச் சுருக்கம்
--------------------

கொழும்பு, வெள்ளவத்தையில் பிறந்த சில்வா பம்பலப்பிட்டி சென். பீற்றர்ஸ் கல்லூரியில் கல்வி கற்றார். முறைசார் கல்வியில் 5ம் வகுப்பைத் தாண்டாத இவர் பிற்காலத்தில் சிங்களம் மற்றும் சமஸ்கிருத மொழிகளை பண்டிதர் தர்மரத்ன பெலன்னே சிறீ வஜிரஞான தேரர் ஆகியோரிடம் கற்றார். அவரின் தந்தை அப்பகுதியில் பிரசித்தி பெற்ற வணிகராக விளங்கினார்.

பள்ளிப் படிப்பின் பின் சிறிது காலம் அவர் வணிக நிறுவனம் ஒன்றில் எழுத்தராகப் பணியாற்றினார். அதன் பின் லக்மினி பஹன எனும் பத்திரிகையில் ஆசிரியராகச் சேர்ந்தார்.

சொந்த சஞ்சிகை
-------------

1919ம் ஆண்டில் அவர் தமது சொந்த சஞ்சிகையை சிரிசர எனும் பெயரில் ஆரம்பித்தார். அதில் பிரதம ஆசிரியராக அவரே பணியாற்றினார். 1940ம் ஆண்டில் நுவண எனும் பெயரில் சஞ்சிகையையும் 1949ம் ஆண்டில் திலக்கா என்ற பெயரில் ஒரு சஞ்சிகையையும் வெளியிட்டார்.

முதலாவது புதினம்
----------------

அவர் தனது முதலாவது புதினத்தை சிறியலதா எனும் அனாதை யுவதி என்ற தலைப்பில் 1909ம் ஆண்டு வெளியிட்டார். அச்சமயம் அவருக்கு 19 வயதே நிரம்பியிருந்தது. அன்று தொட்டு 1961ம் ஆண்டுவரை 25 புதினங்களை எழுதியுள்ளார். சிறியலதா லக்சுமி, ஹிங்கன கொல்லா, பாசல் குருவரீ, கெலே ஹந்த, சுனேத்ரா, தைவயோகய, விஜயபா கொள்ளய, ரதலபில ருவ ஹந்தபான, ஜுலிஹத்த ஆகியன அவரின் சில புதினங்களாகும்.

பிற துறைகள்
-----------

அத்துடன் வரலாறு சமூக, சிறுகதை, நாடகம், மொழிபெயர்ப்பு மற்றும் பொதுவிடயங்கள் என பல்வேறு துறைகளில் அவர் தமது கவனத்தைச் செலுத்தினார். தெய்யங்கே ரடே, கதாரத்னாகரய, லேஞ்சுவ, சக்விதி, ரஜ தலகுமாரி ஆகியன அவரின் சிறுகதை தொகுப்புகளாகும். அத்துடன் த அராபியன் நைட்ஸ் (The Arabian nights) எனும் நூலையும் சிங்கள மொழியில் மொழிபெயர்த்ததுடன், மாயா யோகய எனும் நாடகத்தையும் எழுதினார்.
**கல்யாண சுந்தரேஸ்வரர் கோயில்** தமிழ்நாட்டில் மதுரை, அவனியாபுரம், மதுரை என்னுமிடத்தில் உள்ளது.

தல வரலாறு
---------

இக்கோவிலில் கல்யாண சுந்தரேஸ்வரர் (செவ்வந்தீஸ்வரர் ) மூலவராகவும், பாலாம்பிகை தயாராகவும் அருள் பாலிக்கின்றனர். இத்தல விருட்சம் வில்வம் ஆகும். மலையத்துவச பாண்டியனின் மகளாக அவதரித்த மீனாட்சி தனது குழந்தைப் பருவத்தில் பிள்ளையார் பாளையம் என்று அழைக்கப்பட்ட இன்றைய அவனியாபுரத்தில் தோழியருடன் விளையாடி மகிழ்ந்தாள். தனது பருவ வயதில், சுந்தரேஸ்வரரை மணம் முடித்துச் செல்லும் ‌போது தோழியர்கள் கேட்டுக் ‌கொண்டதின் பேரில், மணக்கோலத்தில் கணவர் கல்யாண சுந்தரருடன் இத்தலத்தில் காட்சியளித்ததாக வரலாற்றுச் செய்திகள் கூறுகின்றன. இதுவே இத்தல வரலாறு ஆகும்.

தெய்வங்கள்
----------

* விநாயகர்
* முருகன் உடன் வள்ளி, தெய்வானை
* ஐயப்பன்
* தட்சணாமூர்த்தி
* சண்டிகேஸ்வரர்
* விஷ்ணு துர்க்கை
* பைரவர்
* சரஸ்வதி
* பிரம்மா
* 63 நாயன்மார்கள்
* நவக்கிரகங்கள்

முக்கிய பண்டிகைகள்
------------------

இங்கு தமிழ் புத்தாண்டு, சித்திரா பௌர்ணமி, திருவாதிரை, ஆடிப்பெருக்கு ஆடி அமாவாசை, ஆருத்ரா தரிசனம்,சிவராத்திரி, நவராத்திரி, ஆங்கிலப் புத்தாண்டு, பிரதோஷம், வைகாசி விசாகம், தை அமாவாசை , விநாயகர் சதுர்த்தி, மாசி மகம், கார்த்திகை தீபம் போன்ற விழாக்கள் சிறப்பாக கொண்டாடப்படுகிறது.

வெளி இணைப்புகள்
---------------

* கோயில் பற்றி தினமலர் பக்கத்தில்
* கோயில் அமைவிடம்
**உஸ்தாத் தான்ரசு கான்** **(Ustad Tanrus Khan)** (இறப்பு 1885 அல்லது 1890) இவர் தில்லி கரானவின்ன் (பாடும் பாணி) இந்துஸ்தானி இசை பாரம்பரியத்தின் நிறுவனராவார்.   கடைசி முகலாயப் பேரரசர் பகதூர் சா சாபரின் அரசவை இசைக்கலைஞராகவும், அவருக்கு இசை ஆசிரியராகவும் இருந்தார்.

ஆரம்பகால வாழ்க்கையும், தொழிலும்
-------------------------------

"மீர் குதுப் பக்ச் அல்லது 'தான்ரசு கான்' 19 ஆம் நூற்றாண்டின் ஒரு கியால் பாடகர் ஆவார்."  "தில்லி வட இந்திய இசை பாரம்பரியத்தின் தலைநகரமாகவும், கலாச்சார மையமாகவும் இருந்ததால், பல குடும்பங்கள் முதலில் தில்லியில் இருந்து வந்தன."  "இவர் தனது விரைவான, பிரகாசமான இசையால் பிரபலமானவர். எனவே 'தான்ரசு' (அழகான குரலினைக் கொண்டவர்) என்ற தலைப்பை இவருக்கு கடைசி முகலாயப் பேரரசரான பகதூர் சா சாபர் வழங்கினார்."

ஐதராபாத்தில் வாழ்க்கை
---------------------

எப்போதாவது இவர் கவ்வாலிப்பாடல்களையும் பாடினார். எனவே அவர் 13 ஆம் நூற்றாண்டின் புகழ்பெற்ற இசைக்கலைஞர் அமீர் குஸ்ரோவால் ஏற்பாடு செய்யப்பட்ட 'கவ்வாலி பச்சோன் கா தில்லி கரானா'வின் உறுப்பினராகவும் இருப்பதாகக் கூறப்படுகிறது. இந்துஸ்தானி இசையின் பல கியால்கள் மற்றும் தாரனங்கள் இவரால் பாடப்பட்டன.  இவர் தில் அரசவையில் இணைக்கப்பட்டார். ஆனால் 1857 கலகத்திற்குப் பிறகு, இவர் தில்லியை விட்டு வெளியேறி குவாலியர் சென்றார். ஆனால் தான் அங்கு பெரிதும் பாராட்டப்படவில்லை என்று உணர்ந்தார். எனவே ஐதராபாத்தின் நிசாமின் அரசவைக்குச் சென்று அங்கு பணிபுரிந்து கடைசியில் 1885 இல் அங்கேயே இறந்தார்.

குறிப்புகள்
-----------

1. 1 2 3 4  Profile of Tanrus Khan on SwarGanga Music Foundation website, Retrieved 18 April 2017
2. 1 2 3 4  Tanrus Khan - founder of the original Delhi gharana on 'The Life of Music in North India: The Organisation of an Artistic Tradition' by Daniel M. Neuman on GoogleBooks website, Retrieved 18 April 2017
3. ↑  Tanrus Khan and Delhi gharana on culturalindia.net website, Retrieved 18 April 2017

வெளி இணைப்புகள்
---------------
ஒரு நாட்டின் **வரவுச்செலவு சமநிலை** (balance of payments, BOP) அந்த நாடு பிற உலக நாடுகளுடன் நடத்திய அனைத்து நிதி பரிமாற்றங்களையும் கணக்கில் எடுத்துக்கொள்ளும் ஓர் அறிக்கை ஆகும்.
இந்தப் பரிவர்த்தனைகளில் அந்த நாட்டின் பொருள்கள், சேவைகள், முதலீடுகள் மற்றும் பணப் பரிமாற்றங்களில் ஏற்றுமதி, இறக்குமதிக்கான பணமதிப்பு அடங்கியிருக்கும். வரவுச்செலவு சமநிலை அறிக்கை இந்தப் பன்னாட்டுப் பரிவர்த்தனைகளை தொகுத்து ஓர் குறிப்பிட்ட காலவரையில், வழமையாக ஓர் ஆண்டில், ஒரே நாணயத்தில், பொதுவாக உள்நாட்டு நாணயத்தில், வழங்குகிறது. நாட்டின் நிதி வருவாய்கள்,ஏற்றுமதிகள், கடன் மற்றும் வரவுகள் போன்றவை, நேர்மறையாக அல்லது உபரிகளாக காண்பிக்கப்படுகின்றன. நிதிப் பயன்பாடு, இறக்குமதிகள், வெளிநாட்டு முதலீடு போன்றவை எதிர்மறையாக அல்லது பற்றாக்குறையாகக் காண்பிக்கப்படுகின்றன. 

ஓரு நாட்டின் வரவுச்செலவு சமநிலையின் அனைத்து அங்கங்களையும் தொகுக்கும்போது, உபரியோ பற்றாக்குறையோ இன்றி, அதன் மொத்தம் சூன்யமாக இருத்தல் வேண்டும். காட்டாக ஒரு நாடு தனது ஏற்றுமதியை விட கூடுதலாக இறக்குமதி செய்தால் அதன் வணிகச் சமநிலை பற்றாக்குறையில் இருக்கும்; இதனை தனது வெளிநாட்டு முதலீடுகளிலிருந்து வருமானம், தனது இருப்பு நிதியிலிருந்து பெறுதல் அல்லது வெளிநாடுகளிலிருந்து கடன் பெறுதல் ஆகியன மூலம் சமநிலைப்படுத்த வேண்டியிருக்கும். 

வரவுச்செலவு சமநிலை மொத்தத்தில் சமநிலை அடைந்திருக்கும் எனினும் சில தனி அங்கங்களில், காட்டாக நடப்புக் கணக்கில், பற்றாக்குறை இருக்கலாம். இது உபரியாக உள்ள நாடுகள் செல்வச்செழிப்புடன் இருக்க பற்றாக்குறை நாடுகள் கடன் வாங்கும் நிலைக்குத் தள்ளப்படலாம். வரலாற்றில் இந்த சமனற்றநிலையை எதிர்கொள்வது குறித்த பல்வேறு வழிகள் காணப்பட்டுள்ளன; இவை குறித்து அரசுகள் கவலைப்பட வேண்டுமா என்ற விவாதங்களும் எழுந்துள்ளன. 2007-2010 நிதி நெருக்கடிக்கு மிகப்பெரும் பற்றாக்குறைகளே காரணமாக கருதப்படுவதால் 2009 ஆண்டு முதல் உலக திட்டவியலாளர்களின் நிரலில் இதற்கு முன்னுரிமை அளிக்கப்படுகிறது.

மேற்கோள்கள்
-----------

1. ↑  Sloman, John (2004). *Economics*. Penguin. பக். 516, 517, 555–559.

மேற்படிப்பிற்கு
---------------

* Economics 8th Edition by David Begg, Stanley Fischer and Rudiger Dornbusch, McGraw-Hill
* Economics Third Edition by Alain Anderton, Causeway Press

வெளியிணைப்புகள்
---------------

### தரவுகள்

* Comprehensive international BOP statistics from the IMF
* BOP for Hong Kong பரணிடப்பட்டது 2010-06-29 at the வந்தவழி இயந்திரம்
* US statistics  பரணிடப்பட்டது 2011-06-11 at the வந்தவழி இயந்திரம் (See "External Sector")
* Detailed historical BOP data from the US Bureau of Economic Analyses பரணிடப்பட்டது 2012-01-05 at the வந்தவழி இயந்திரம்

### ஆய்வுகள்

* Where Do U.S. Dollars Go When the United States Runs a Trade Deficit? from Dollars & Sense magazine
* Report to Congress on International Economic and Exchange Rate Policies Feb 2011 US treasury report with sections on BOP issues for major trading blocs and countries.
* Paper from the Bank of Canada on challenges for 2010 regarding current imbalances, in context of international monetary system history பரணிடப்பட்டது 2010-10-30 at the வந்தவழி இயந்திரம்
* European Central Bank paper on the accumulation of reserves and imbalances since 1995
* Dollar hegemony - analysis on BOP issues from a progressive Chinese perspective.
**மக்னீசியா** அல்லது **மக்னீசியா ஆன் தி மீண்டர்** (*Magnesia* அல்லது *Magnesia on the Maeander* பண்டைக் கிரேக்கம்: Μαγνησία ἡ πρὸς Μαιάνδρῳ அல்லது Μαγνησία ἡ ἐπὶ Μαιάνδρῳ ; இலத்தீன்: *Magnḗsĭa ad Mæándrum* ) என்பது ஐயோனியாவில் இருந்த ஒரு பண்டைய கிரேக்க நகரமாகும். இது குறிப்பிடத்தக்க அளவில், வணிக ரீதியாகவும், கேந்திர முக்கியத்துவமானதாக பிரீனே, எபேசஸ், டிரால்ஸ் முக்கோணத்தில் ஒரு முக்கியமான இடத்தில் அமைந்தது. சில கிரெட்டான்களுடன் சேர்ந்து இப்பகுதியில் குடியேறிய தெசலியைச் சேர்ந்த மேக்னட்களின் நினைவாக, நகரத்திற்கு மெக்னீசியா என்ற பெயர் வந்தது. அருகிலுள்ள லிடியன் நகரமான மக்னீசியா அட் சிபிலத்தில் இருந்து வேறுபடுத்துவதற்காக இது பின்னர் "ஆன் தி மீண்டர்" என்று அழைக்கப்பட்டது. இது முன்னர் பண்டைய எழுத்தாளர்கள் பலரால் குறிப்பிடப்பட்ட லியூகோஃப்ரிஸ் நகரின் அடிப்படையாக இருந்தது. 

மக்னீசியாவைச் சுற்றியுள்ள பகுதிகள் மிகவும் வளமானதாக இருந்தன. அப்பகுதியில் சிறந்த ஒயின், அத்திப்பழங்கள், வெள்ளரிகள் ஆகியவற்றை உற்பத்தி செய்யப்பட்டன.  இது எபேசஸிலிருந்து மேல்நோக்கி பாய்ந்த மேயண்டர் ஆற்றின் துணை ஆறான லெத்தகஸ் என்ற சிறிய ஆற்றின் கரையில், தோராக்ஸ் மலையின் சரிவில் கட்டப்பட்டது. இது மிலீட்டஸ் நகரத்திலிருந்து 15 மைல் தொலைவில் இருந்தது.   நகரத்தின் இடிபாடுகள் துருக்கியின் அய்டன் மாகாணத்தின் ஜெர்மென்சிக் மாவட்டத்தில் உள்ள நவீன கிராமமான டெக்கின் மேற்கே அமைந்துள்ளது.

மக்னீசியா ஐயோனியாவிற்குள் இருந்தது, ஆனால் இது கிரேக்கத்தில் இருந்து ஏயோலியன்கள் குடியேறிய பகுதியாதலால், ஐயோனியன் கூட்டணியால் ஏற்றுக்கொள்ளப்படவில்லை. மக்னீஷியா ஒரு காலத்திற்கு லிடியன்களால் ஆளப்பட்டிருக்கலாம்,  பின்னர் சில காலம் பாரசீகர்களின் கட்டுப்பாட்டின் கீழ் இருந்தது மற்றும் சிம்மேரியன் தாக்குதல்களுக்கு உட்பட்டது. பிந்தைய ஆண்டுகளில், இரண்டாம் மித்ரிடாடிக் போரின் போது மக்னீசியா உரோமானியர்களை ஆதரித்தது.

குறிப்புகள்
-----------


1. ↑  Athen. i. p. 29, ii. p. 59, iii. p. 78.
2. ↑  Strabo xiv. pp. 636, 647; Plin. v. 31.
3. ↑  image showing the location of Magnesia பரணிடப்பட்டது 2011-09-29 at the வந்தவழி இயந்திரம் (in Asia Minor).
4. ↑  There are references to its capture by King Gyges, however this may refer to the original conquering of Magnesia ad Sipylum, long a Lydian city. See for instance .
5. ↑  Thomas Allom; Robert Walsh; John Chippendall Montesquieu Bellew; Mark Wilson (2006). *Thomas Allom's Constantinople and the Scenery of the Seven Churches of Asia Minor*. Gorgias Press. பக். 210–. பன்னாட்டுத் தரப்புத்தக எண்:978-1-59333-139-9. .
6. ↑   *Handbook for Travellers in Turkey in Asia: Including Constantinople, the Bosphorus, Plain of Troy, Isles of Cyprus, Rhodes, &c... with General Hints for Travellers in Turkey, Vocabularies &c*. J. Murray. 1878. பக். 290–. .
**டைகுளோரோபிசு(எத்திலீன்டையமீன்)நிக்கல்(II)** *(Dichlorobis(ethylenediamine)nickel(II))* என்பது NiCl2(en)2 என்ற மூலக்கூற்று வாய்ப்பாடு கொண்ட ஓர் அணைவுச் சேர்மமாகும். இங்கு en = எத்திலீன்டையமீனைக் குறிக்கிறது. நீல நிறத்தில் காணப்படும் இச்சேர்மம் தண்ணீரிலும் முனைவுக் கரிமக் கரைப்பான்களிலும் கரைகிறது. அணைவுப்பகுதி மின்சுமையற்று நடுநிலையுடன் காணப்படுகிறது. டைகுளோரோபிசு(எத்திலீன்டையமீன்)நிக்கல்(II) நீரிலி நிலையிலும் ஒற்றை நீரேற்றாகவும் இரண்டு வகைகளிலும் கிடைக்கிறது. நிக்கல் குளோரைடு கரைசலுடன் எத்திலீன்டையமீன் கரைசலுடன் சேர்த்து சூடுபடுத்தி இதைத் தயாரிக்கலாம். [Ni(en)3]Cl2•2H2O மற்றும் நீரேறிய நிக்கல் குளோரைடு ஆகியவற்றிலிருந்து ஈந்தணைவிகளை மறுபகிர்வு செய்வதனால் படிகவடிவ சேர்மத்தைத் தயாரிக்கிறார்கள்:

2 [Ni(en)3]Cl2 + NiCl2 → 3 NiCl2(en)2.
விரைவான ஈந்தணைவி மறுபகிர்வு என்பது எண்முக நிக்கல்(II) அணைவுகளின் இயக்கவியல் தன்மைக்கு அடையாளமாகும்.

மேற்கோள்கள்
-----------

1. ↑  State, Harold M. (1960). "Bis(Ethylenediamine)Nickel(II) Chloride"". *Inorganic Syntheses* **6**: 198–199. doi:10.1002/9780470132371.ch63.
**தாமசு எசு. அனந்தராமன்** (*Thomas Anantharaman*) கணினி புள்ளிவிவர நிபுணர் ஆவார். இவர் என்பி- முழுமையான சிக்கல்களுக்கான பேய்சியன் அனுமான அணுகுமுறைகளில் நிபுணத்துவம் பெற்றவர். 1985 முதல் 1990 வரை கார்னிகி மெல்லன் பல்கலைக்கழக பெங்-ஹிசியுங் ஹுசு உடன் இணைந்து சதுரங்கம் விளையாடும் கணினிகளில் சிப் சோதனை மற்றும் ஆழ்ந்த சிந்தனை ஆகியவற்றில் மேற்கொண்ட ஆய்விற்காக மிகவும் பிரபலமானவர். இந்த ஆய்வுகளினால் இவருக்கு 1990ஆம் ஆண்டு முனைவர் பட்டம் வழங்கப்பட்டது. இவரது முனைவர் பட்ட ஆய்வின் தலைப்பு, "கணினி சதுரங்கத்தில் தேர்ந்தெடுக்கப்பட்ட குறைந்தபட்ச-அதிகபட்ச தேடலின் புள்ளிவிவர ஆய்வு" என்பதாகும். இந்த ஆய்வானது 1997ஆம் ஆண்டில் உலக வாகையரான காரி காஸ்பரோவினை ஐபிஎம் சதுரங்க கணினியில் (ஆழ்ந்த நீலம்) தோற்கடிக்க அடிப்படையாக அமைந்தது.

அனந்தராமன் பனாரசு இந்து பல்கலைக்கழகத்தில் (இப்போது இந்திய தொழில்நுட்பக் கழகம் வாரணாசி ) 1982இல் மின்னணுவியலில் பெற்றார். இவர் (1977 இல்) இந்திய தொழில்நுட்ப கழக ஒருங்கிணைந்த நுழைவுத் தேர்வில் அகில இந்திய அளவில் 2ஆம் தரவரிசையினைப் பிடித்தார். அனந்தராமன் அமெரிக்காவுக்குச் சென்று கார்னகி மெலன் பல்கலைக்கழகத்தில் முனைவர் பட்ட ஆய்வாளராகச் சேர்ந்தார். இங்குச் சதுரங்கம் விளையாடும் கணினிகளான *சிப்டெஸ்ட்* மற்றும் *டீப் தாட்* உடன் பெங்-ஹிசியுங் ஹுசுவுடன் பணிபுரிந்தார். அனந்தராமன் 1990ஆம் ஆண்டில் தனது முனைவர் பட்டத்தினைப் பெற்றார். பின்னர் உயிரிதொழில்நுட்பவியல் துறையில் சேர்ந்தார். மேலும் பெங்-ஹிசியுங் ஹுசுவுடன் இணைந்து ஐபிஎம்மில் டீப் ப்ளூ ஐபிஎம் மீத்திறன் கணினியினை வடிவமைக்க இணைந்தார். 

1985ஆம் ஆண்டில், கார்னகி மெலன் பல்கலைக்கழக பட்டதாரி மாணவர்கள் பெங்-ஹிசியுங் ஹுசு, அனந்தராமன், முர்ரே காம்ப்பெல் மற்றும் ஆண்ட்ரியாஸ் நோவாட்ஸிக் ஆகியோர் *சிப் டெஸ்ட்* என்று அழைக்கப்படும் சதுரங்கம் விளையாடும் இயந்திரத்தை ஒன்றாக இணைக்க இவர்கள் கண்டுபிடித்த உதிரி சில்லுகளைப் பயன்படுத்தினர். 1987-ல், தேடல் உத்திகளைப் பற்றிய சில புதுமையான யோசனைகளை ஒருங்கிணைக்கும் இயந்திரம், கணினி சதுரங்க வாகையராக மாறியது. ஆழ் சிந்தனை *(டீப் தாட்)*, இரண்டு சிறப்பு-நோக்க சில்லுகளைப் பயன்படுத்துகிறது, மேலும் சுமார் 200 இணை சிப்புகள், இணையாக பணியாற்றி, சதுரங்ககிராண்ட்மாஸ்டர்-நிலையினை அடைந்தது.

இந்த பணியினைத் தொடர்ந்து, அனந்தராமன் உயிர்புள்ளியியல் துறையில் தனது கவனத்தைச் செலுத்தினார். ஒற்றை மூலக்கூறு ஒளி படமிடல் தொழில்நுட்பங்களின் பகுப்பாய்விற்கு பேய்சியன் முறைகளைப் பயன்படுத்துவதை மையப்படுத்தினார். தற்போது இவர் விஸ்கான்சின், மேடிசன் ஓப்ஜென் ஒருங்கிணைப்பு நிறுவனத்தில் மூத்த உயிரிதகவல்நுட்பவியல் மென்பொருள் பொறியாளராக பணியாற்றி வருகிறார்.

மேற்கோள்கள்
-----------

1. ↑  "காப்பகப்படுத்தப்பட்ட நகல்". 2017-08-08 அன்று மூலம் பரணிடப்பட்டது. 2021-06-29 அன்று பார்க்கப்பட்டது.
2. ↑  "The making of a chess machine by Eric J. Lerner". Domino.watson.ibm.com. 2012-03-12 அன்று பார்க்கப்பட்டது.

வெளி இணைப்புகள்
---------------

* "Genomics via optical mapping. III: Contiging genomic DNA.". *Proc Int Conf Intell Syst Mol Biol*: 18–27. 1999. பப்மெட்:10786282.
* "Genomics via optical mapping. II: Ordered restriction maps.". *J Comput Biol* **4** (2): 91–118. 1997. doi:10.1089/cmb.1997.4.91. பப்மெட்:9228610.
* Nicole T. Perna; Guy Plunkett III; Valerie Burland; Bob Mau; Jeremy D. Glasner; Debra J. Rose; George F. Mayhew; Peter S. Evans *et al*. (2001). "Genome sequence of enterohaemorrhagic Escherichia coli O157:H7". *Nature* **409** (6819): 529–533. doi:10.1038/35054089. பப்மெட்:11206551.
**மக்னீசியோகும்மிங்டோனைட்டு** (*Magnesiocummingtonite*) என்பது ஆம்பிபோல் குழுவிலுள்ள கும்மிங்டோனைட்டு-குருனெரைட்டு தொடரில் மக்னீசியம் மிகுந்த கனிமங்களின் கடைசி உறுப்பினர் ஆகும். (Mg)7Si8O22(OH)2 என்ற மூலக்கூற்று வாய்ப்பாட்டால் இக்கனிம்ம் குறிக்கப்படுகிறது. 

கும்மிங்டோனைட்டு கனிமத்தில் மக்னீசியம் மிகுந்திருப்பதைக் குறிக்கும் வகையில் மக்னீசியோகும்மிங்டோனைட்டு என்ற பெயர் பொருத்தமாக வைக்கப்பட்டிருப்பதாக கருதப்படுகிறது. கும்மிங்டோனைட்டு கனிமத்தில் சில மக்னீசியம் அயனிகளுக்குப் பதிலாக கூடுதலாக இரும்பு அயனிகள் இடம்பெற்றிருக்கும். படிக அமைப்பில் மக்னீசியத்திற்குப் பதிலாக ஈரிணைதிற மாங்கனீசும் இடம்பெறுவது பொருத்தமாக இருக்கும். 

கிடைக்கும் கை மாதிரிகளில் கும்மிங்டோனைட்டையும் மக்னீசியம் மிகு கும்மிங்டோனைட்டையும் பிரித்தறிவது சிரமமாகும். இருப்பினும் ஒளிவிலகல் எண், ஒப்படர்த்தி, காந்தப்புலத்தினால் ஈர்க்கப்படும் தன்மை ஆகிய பண்புகளைக் கொண்டு பிரித்தறிய இயலும். இரும்பு அதிகமாக சேர்ந்திருக்கும் நிகழ்வுகளில் இப்பண்புகள் அதிகரித்துக் காணப்படும்.

மேற்கோள்கள்
-----------

* Mineralienatlas - Magnesiocummingtonite
* Mindat - Magnesiocummingtonite
புவிஒத்தக் கோள், புதன், வெள்ளி, புவி, and செவ்வாய், மற்றும் சீரசு( குறுங்கோள்)
**புவியொத்த கோள்கள்** (*Terrestrial Planets*), அல்லது **உட்கோள்கள்** (*Inner Planet*) என்பன, சிலிகேட் பாறை மற்றும் உலோகப் பொதிவுகளை முதன்மையாக கொண்ட கோள்களாகும். சூரிய மண்டலத்தின் ஞாயிற்றிற்கு மிக அண்மையில் அமைந்துள்ள உட்கோள்கள் முறையே புதன், வெள்ளி, புவி மற்றும் செவ்வாய் ஆகியனவாகும்.

புவியொத்த கோள்கள் வளிமப் பெருங்கோள்களை விட மிக அதிக அளவில் வேறுபட்டுள்ளன. வாயு பெருமங்கள் பெருமளவில் நீர், ஐதரசன் மற்றும் ஈலியம் ஆகியவற்றை கொண்டுள்ளது.

பண்புகள்
========

சூரிய மண்டலத்தில் உள்ள ஒவ்வொறுக் கோள்ளும் தனித்துவமான இயற்பியல் பண்புகளை பெற்றுயிறுந்தாலும் அவையமைந்துள்ள இடம் மற்றும் பொதுப் பண்புகளைப் பொறுந்து, சூரிய மண்டலத்தை உட்கோள்கள் மற்றும் வாயுக் கோள்கள் அல்லது வெளிக்கோள்கள் என வகைப் படுத்தப் படுகின்றன. உட் கோள்களான் புவி, செவ்வாய், வெள்ளி மற்றும் புதன் அகியன அனைத்தும் கிட்டத்தட்ட ஒன்றைப்போன்ற கட்டமைப்பினையே கொண்டுள்ளன. வாயுக் கோள்களைப் போன்றல்லாமல் இதன் உட்பகுதி கரு, உலோத்தால் ஆனது பொரும்பாலும் இரும்பினாலும் அதன் மேற்பகுதி சிலிகேட் மூடகத்தால் போர்த்தப்பட்டிருக்கும்.

வெளிப்புறக் கோள்களைப் போல் இவை முதல்நிலை வளிமண்டலத்தைப் பெறாமல் இவை இரண்டாம்நிலை வளிமண்டலத்தைப் பெற்றுள்ளன.
கட்டிடம் in சென்னை தமிழ் நாடு இந்தியாவார்ப்புரு:SHORTDESC:கட்டிடம் in சென்னை தமிழ் நாடு இந்தியா
**டைசல் உயிரித் தொழில் நுட்ப பூங்கா** (Ticel Biotech park) தமிழ்நாட்டில், சென்னை மாநகரின் தென்பகுதியில் தரமணி என்னும் இடத்தில் உள்ளது. இங்கு செல்வதற்கு தரமணியில் உள்ள ராசீவ் காந்தி சாலையிலிருந்து வலது பக்கமாக திரும்பிச் செல்ல வேண்டும். இதன் அருகில் இந்திய தொழில்நுட்பக் கழகம் சென்னை, அண்ணா பல்கலைக்கழகம், சென்னைப் பல்கலைக்கழகத்தின் தரமணி வளாகம், அறிவியல் மற்றும் தொழிலக ஆய்வுக் கூடங்கள், டைடல் பார்க், அசென்டாசு தகவல் தொழில்நுட்ப பூங்கா (Ascendas IT park) ஆகியவை உள்ளன. சென்னை விமான நிலையத்திலிருந்து 14 கிமீ தொலைவிலும், சென்னைத் துறைமுகத்திலிருந்து 16 கிமீ தொலைவிலும் இது உள்ளது. 

இக்கட்டிடம் நவம்பர் மாதம் 2004ம் ஆண்டு தொடங்கி வைக்கப்பட்டது. இப்பூங்கா, செப்டம்பர் மாதம் 2000ம் ஆண்டு உயிரித் தொழில்நுட்பக் கொள்கையின் மூலம் தமிழ்நாட்டின் பொருளாதார வளர்ச்சியை முன்னேற்ற திட்டமிடப்பட்டு உருவாக்கப்பட்டது. உயிரித் தொழில்நுட்ப பரிசோதனை மையம் இங்கு உலக தரத்தில் உள்ளது குறிப்பிடத்தக்கது. இக்கட்டிடம் தமிழ் நாடு அரசு தொழில் வளர்ச்சி கழகத்தால் கட்டி முடிக்கப்பட்டது. இந்தியன் வங்கி, கரூர் வைசியா வங்கி, இந்தியன் ஓவர்சிஸ் வங்கிகள் துணை-அமைப்பாளர்களாக (Co-promoters) உள்ளனர்.

பயன் நுகர்வோர் பட்டியல்
-----------------------

* மத்திய தோல் ஆராய்ச்சி நிறுவனம் - சென்னை

சான்றுகள்
---------

1. ↑  "Ticelbiopark Ltd". August 6, 2013 அன்று பார்க்கப்பட்டது.

﻿

* சென்னை வலைவாசல்
**வரலாற்றுப் புதினம்** அல்லது **சரித்திர நாவல்** என்பது, ஒரு குறிப்பிட்ட வரலாற்றுக் காலப் பகுதியில் நிகந்த நிகழ்வுகளையும், அக்கால மாந்தர்களையும் அடிப்படையாக வைத்து அக்காலத்துப் பின்புலத்தில் கற்பனையும் சேர்த்து எழுதப்படும் புதினம் ஆகும்.

தமிழில் வரலாற்றுப் புதினங்கள்
-----------------------------

தமிழின் முதலாவது வரலாற்றுப் புதினமான மோகனாங்கியை (1895) எழுதியவர் இலங்கையின் திருகோணமலையைச் சேர்ந்த த. சரவணமுத்துப்பிள்ளை என்பவராவார். தமிழ்நாட்டில் மக்களைக் கவரும் வகையில் வரலாற்றுப் புதினங்களை எழுதித் தமிழ் வரலாற்றுப் புதினங்கள் மீது ஆர்வத்தை உருவாக்கியவர் எழுத்தாளர் கல்கி ஆவார். இதனால் இவர் தமிழ் வரலாற்றுப் புதினங்களின் தந்தை எனவும் அழைக்கப்படுவதுண்டு. 

இவர் எழுதி "கல்கி" வார இதழில் தொடர்கதைகளாக வெளிவந்த பொன்னியின் செல்வன், சிவகாமியின் சபதம், பார்த்திபன் கனவு ஆகிய புதினங்கள் பெயர்பெற்றவை. இவரைத் தொடர்ந்து, அகிலன், நா. பார்த்தசாரதி, செகசிற்பியன், கோவி. மணிசேகரன், சாண்டில்யன் போன்ற பல எழுத்தாளர்கள் தமிழில் வரலாற்றுப் புதினங்களை எழுதியுள்ளனர். சாண்டில்யன், குமுதம் வார இதழ் மூலம் பல வரலாற்றுப் புதினங்களைத் தொடராக எழுதிப் புகழ் பெற்றார். கடல் புறா, யவனராணி, ராஜமுத்திரை போன்ற இவரது புதினங்கள் குறிப்பிடத்தக்கவை.

இவற்றையும் பார்க்கவும்
----------------------

* தமிழ் வரலாற்றுப் புதினங்களின் பட்டியல்
**மக்னீசியம் சிலிசைடு** *(Magnesium silicide)* என்பது Mg2Si என்ற மூலக்கூற்று வாய்ப்பாடு கொண்ட ஒரு கனிம வேதியியல் சேர்மமாகும், மக்னீசியம் மற்றும் சிலிக்கன் தனிமங்கள் சேர்ந்து இச்சேர்மம் உருவாகிறது. மக்னீசியம் சிலிசைடு தூளாக இருக்கும்போது அடர் நீலம் அல்லது இலேசான பழுப்பு நிறத்தில் காணப்படுகிறது.

தயாரிப்பு
---------

2:1 என்ற விகிதத்தில் சிலிக்கன் மற்றும் மக்னீசியம் தனிமங்களைச் சேர்த்து மக்னீசியம் சிலிசைடு தயாரிக்கப்படுகிறது. மணலில் உள்ள சிலிக்கன் ஈராக்சைடை அதிக அளவு மக்னீசியத்துடன் சேர்த்து சூடாக்குவதன் மூலமும் இதைத் தயாரிக்க முடியும். இவ்வினையின் முதலில் மக்னீசியம் ஆக்சைடும் சிலிக்கன் உலோகமும் உருவாகின்றன. அதிக அளவு மக்னீசியம் இங்கு உபயோகப்படுத்தப்பட்டால் மக்னீசியம் சிலிசைடு உருவாகிறது.

2 Mg + SiO2 → 2 MgO + Si
அதிக அளவாகக் காணப்படும் மக்னீசியம், சிலிக்கனுடன் வினைபுரிவதால் மக்னீசியம் சிலிசைடு உருவாகிறது

2 Mg + Si → Mg2Si
எனவே, ஒட்டுமொத்தமான வினையில் 4:1 என்ற மூலக்கூற்று விகிதத்தில் Mg:SiO2 வினையின் நிகழ்வை இச்சமன்பாடு மூலம் அறியலாம்.

4 Mg + SiO2 → 2 MgO + Mg2Si
இவ்வினைகள் வெப்ப உமிழ் வினைகளாக நிகழ்கின்றன.

பயன்கள்
-------

அலுமினியக் கலப்புலோகமான 6000 வரிசை கலப்புலோகம் தயாரிக்க மக்னீசியம் சிலிசைடு பயன்படுகிறது. இக்கலப்புலோகத்தில் தோராயமாக 1.5% Mg2Si காணப்படுகிறது. மேலும், இத்தொகுதியைச் சேர்ந்த கலப்புலோகங்களைப் பயன்படுத்தி கினீயர்-பிரசுடோன் மண்டலத்தின் நாட்பட்ட வன்மை மற்றும் நுண் வீழ்படிவை உருவாக்க முடியும். இவ்விரு நிகழ்வுகளும் கலப்புலோகத்தின் வலிமையை மேலும் அதிகரிக்கச் செய்யும்.

வினைகள்
-------

மக்னீசியம் சிலிசைடில் Si4− அயனிகள் இருப்பதாக பார்க்கப்படுகிறது. இந்த அடிப்படையில் இச்சேர்மம் அமிலங்களுடன் வினைபுரிகிறது.. நீர்த்த ஐதரோ குளோரிக் அமிலத்துடன் மக்னீசியம் சிலிசைடு வினைபுரிந்து வாயுநிலை சிலேன் (SiH4) உருவாகிறது.

Mg2Si + 4 HCl → SiH4 + 2 MgCl2
கந்தக அமிலத்தையும் இவ்வினையில் பயன்படுத்த முடியும். இரண்டாம் தொகுதி சிலிசைடுகள், குறிப்பாக புரோட்டான் பகுப்பு வினைகளுக்கு ஏற்றவையாகும். தொகுதி ஒன்று சிலிசைடுகள் அதிக வினைத்திறம் கொண்டவையாக உள்ளன. உதாரணமாக சோடியம் சிலிசைடு (Na2Si) தண்ணீருடன் விரைவாக வினைபுரிந்து சோடியம் சிலிக்கேட்டையும் ஐதரசன் வாயுவையும் தருகிறது.

படிக அமைப்பு
------------

எதிர்புளோரைட்டு வகை படிக அமைப்பில் மக்னீசியம் சிலிசைடு படிகமாகிறது. முகமைய கனசதுரத்தில் அணிக்கோவை Si மையங்கள் கனசதுரத்தின் மூலைகள் மற்றும் அலகு கூட்டின் முகமைய நிலைகளில் அமைகின்றன. அலகுக் கூட்டின் உட்பகுதியின் எட்டு நான்முகத் தளங்களை மக்னீசியம் மையங்கள் ஆக்ரமிக்கின்றன. சிலிக்கன் மற்றும் மக்னீசியத்தின் அணைவு எண்கள் முறையே 8 மற்றும் 4 ஆக உள்ளன.

மேற்கோள்கள்
-----------

1. ↑  P. Ehrlich "Alkaline Earth Metals" in Handbook of Preparative Inorganic Chemistry, 2nd Ed. Edited by G. Brauer, Academic Press, 1963, NY. Vol. 1. p. 920.
2. ↑  ***ASM Handbook***, 10th Ed. Vol. 1, ***Properties and Selection: Non-ferrous Alloys and Special Purpose Materials***, 1990, ASM International, Materials Park, Ohio.
3. ↑  A. Kato et al. *J. Phys: Condens. Matter* **21** (2009) 205801.

| * பா
* உ
* தொ
 மக்னீசியம் சேர்மங்கள் |
| --- |
| 
* MgB2
* MgBr2
* MgCO3
* MgC2O4
* MgC6H6O7
* MgC14H10O4
* MgCl2
* Mg(ClO4)2
* MgF2
* MgH2
* Mg(HCO3)2
* MgI2
* Mg(NO3)2
* MgO
* MgO2
* Mg(OH)2
* MgPo
* MgS
* MgSO3
* MgSO4
* MgU2O7
* Mg2Al3
* Mg2Si
* Mg2SiO4
* Mg2Si3O8
* Mg3N2
* Mg3(PO4)2
* Mg2(CrO4)2
* C24H46MgO4

 |
**சொப்பன சுந்தரி** இந்திய நடன கலைஞர் ஆவார். குச்சிப்புடி மற்றும் பரதநாட்டிய , கலைஞரான இவர் ஒரு நடன அமைப்பாளரும் மற்றும் பாடகரும் ஆவார்.

விருதுகள்
---------

இவருக்கு 2003 ஆம் ஆண்டு இந்திய அரசின் பத்ம பூஷன் விருது வழங்கப்பட்டது, அத்துடன் இலக்கிய கலைச்சபை மற்றும் சங்கீத நாடக அகாதமி விருதும் பெற்றுள்ளார். ஜென்மபூமி மேரி பியாரி என்ற அவரது ,இசைத்தொகுப்பு நல்ல வரவேற்பை பெற்றது. *குச்சிப்புடி நடன உலகம்* (*The World of Koochipoodi Dance) மற்றும் பாரம்பரிய நடனத்தின் வேர்களைத் தேடி* போன்ற புத்தகங்களை அவர் எழுதியுள்ளார். இவர் தில்லியில் அமைந்துள்ள குச்சிப்புடி நடன மையத்தின் நிறுவனர் ஆவார். பல இளந்தலைமுறை குச்சிப்புடி நடனக்கலைஞர்களுக்கு பயிற்சியளிக்கும் குருவாகவும் இருந்துள்ளார்.

வாழ்க்கை
--------

சென்னையில் பிறந்த இவர் ஆந்திர பிரதேசம் மற்றும் தில்லியில் வாழ்கிறார். அன்சு பிரகாஷ் என்பவர் இவரது கணவர் ஆவார்.

எழுதிய புத்தகங்கள்
------------------

* *விலாசினி நாட்டியம்: தெலுங்கு கோயில்களில் பரதம் மற்றும் அரங்க, நடன கலைஞர்கள் (Bharatam of Telugu temple and court dancers)* சொப்பனசுந்தரி, 2010. ISBN 8184651473.

மேற்கோள்கள்
-----------

1. ↑  "Back in time". *The Hindu*. .
2. ↑  "Natyam with more of abhinaya". .
3. ↑
4. ↑  "‘Indian culture will become global culture in some years’". *The Hindu*. .
5. ↑  "Voice of Vilasini Natyam". *The Hindu*. .
அமெரிக்க விடுதலைச் சான்றுரை
அமெரிக்க நூலகத்தில் காட்சிப்படுத்தப்பட்டுள்ள விவிலியம்
**வரலாற்று ஆவணம்** (*Historical document*) என்பது ஒரு நபர், இடம் அல்லது நிகழ்வைப் பற்றிய முக்கியமான வரலாற்று தகவலைக் கொண்டிருக்கும் அசல் ஆவணங்கள் ஆகும். இவைகள் வரலாற்றை அறிவதற்கு உதவும் மூல ஆதாரங்களாக செயல்படுகின்றன. இவ்வாறான வரலாற்று ஆவணங்கள் முறையாக ஆவணப்படுத்தப்பட்டிருக்கலாம் அல்லது யதேச்சையாக உருவாக்கப்பட்டிருக்கலாம். செப்புப் பட்டயங்கள், ஓலைச் சுவடிகள், கல்வெட்டுகள், அகழாய்வில் கிடைக்கப்பெறும் புதைபொருட்கள் போன்றவை 
சில வரலாற்று ஆவணங்கள் ஆகும்.

குறிப்பிடத்தக்க வரலாற்று ஆவணங்கள் சில: அரசர்கள் செயல்கள், சட்டங்கள், போர்களின் கணக்குகள். இந்த ஆவணங்கள் வரலாற்று நலன்களைப் பெற்றிருந்தாலும், சாதாரண மக்களுடைய அன்றாட வாழ்க்கையை அல்லது சமுதாயம் செயல்பட்ட விதம் பற்றிய விவரங்கள் அவ்வளவாக இல்லை. பொதுவாக மனிதர்களின் தினசரி வாழ்க்கையை விவரிக்கும் ஆவணங்கள், வரலாற்று அறிஞர்கள் மற்றும் தொல்பொருள் ஆராய்ச்சியாளர்கள் பொதுவாக ஆர்வம் காட்டுகிறார்கள்.

மேற்கோள்கள்
-----------

1. ↑  "Exploring Daily Life throughout History: How Did They Live?". Enoch Pratt Free Library.

இதனையும் காண்க
--------------

* ஆவணக் காப்பகம்

வெளி இணைப்புகள்
---------------

* Internet History Sourcebooks Project See also Internet History Sourcebooks Project. Collections of public domain and copy-permitted historical texts presented cleanly (without advertising or excessive layout) for educational use.
* American Historical Documents from the Harvard Classics Collection
* Some of America's historical documents from the NARA
* French Renaissance Paleography Scholarly maintained website containing over 100 French manuscripts from 1300 to 1700 with tools to decipher and transcribe them.
* French historical documents search engine
**சொம்பென் கிராமம் - ஏ**  (Shompen Village-A) என்பது இந்தியாவின் ஒன்றியப் பகுதிகளுள் ஒன்றான அந்தமான் நிக்கோபார் தீவுகளிலுள்ள நிகோபார் மாவட்டத்தில் அமைந்துள்ள ஒரு கிராமம் ஆகும். இக்கிராமம் பெரிய நிகோபார் தாலுக்காவில் அமைந்துள்ளது.

மக்கள் தொகையியல்
----------------

2004 ஆம் ஆண்டிடளவில் இங்கு 103 ஷோம்பென் மக்கள் வாழ்துவந்தனர். பின்னர் 2004 ஆம் ஆண்டில் ஏற்பட்ட 2004 இந்தியப் பெருங்கடல் நிலநடுக்கத்தினாலும் ஆழிப்பேரலையினாலும் பலர் இறந்தனர். இந்திய நாட்டில் 2011 ஆம் ஆண்டில் இடம்பெற்ற மக்கள் தொகைக் கணக்கெடுப்பிற்கு அமைவாக சொம்பென் கிராமம் - ஏ கிராமத்தில் 2 குடும்பங்கள் வாழ்ந்து வந்தன. 6 வயது மற்றும் அதற்கும் கீழாகவுள்ள குழந்தைகள் தவிர்த்து இக்கிராமத்தின் அதிக அளவு கல்வியறிவு சதவீதம் 0% ஆகும்.

மேற்கோள்கள்
-----------

1. ↑  "Andaman and Nicobar Islands villages" (PDF). Land Records Information Systems Division, NIC. 2016-03-04 அன்று மூலம் (PDF) பரணிடப்பட்டது. 2015-07-25 அன்று பார்க்கப்பட்டது.
2. ↑  "District Census Handbook - Andaman & Nicobar Islands" (PDF). *இந்திய மக்கள் தொகை கணக்கெடுப்பு, 2011*. Directorate of Census Operations, Andaman & Nicobar Islands. 2015-07-21 அன்று பார்க்கப்பட்டது.
தாமசு என்றி அக்சுலி
**தாமசு என்றி அக்சுலி** (Thomas Henry Huxley 4 மே 1825–29 சூன் 1895) உயிரியல் துறை, விலங்கியல் துறை அறிஞர். கல்வியாளர், தார்வினின் பரிணாம வளர்ச்சிக் கோட்பாட்டையும் கருத்துகளையும் வரவேற்று அவற்றைப் பரப்பியவர். 'தார்வினின் புல்டாக்' என்றும் இவர் அழைக்கப்பட்டார்.

இளமைக்கல்வி
-----------

இலண்டன் அருகில் ஈலிங் என்னும் ஊரில் பிறந்த தாமசு என்றி அக்சுலி பள்ளியில் கற்றவை குறைவாக இருந்தபோதிலும் தம் சொந்த முயற்சியில் அறிவியல், வரலாறு, தத்துவம் ஆகியவற்றைப் படித்து அறிவை வளர்த்துக் கொண்டார். செருமன் மொழியையும் கற்றார். 15 ஆம் அகவையில் மருத்துவத்தைப் பயின்றார். எச் எம் எஸ் ராட்டில்ஸ்னேக் என்னும் கப்பலில் மருத்துவராகப் பயணம் செய்தார். அப்போது கடல் வாழ் உயிரினங்கள், முதுகெலும்பில்லா விலங்குகள், தொல்லுயிர்கள் முதலியனவற்றை ஆராய்ந்தார்.

கருத்துகள்
----------

அறிவியல் முன்னேற்றத்தினாலும் வளர்ச்சியினாலும் சமயக் கோட்பாடுகள் உண்மையல்ல என மெய்ப்பிக்கப்பட்டது என்று சொன்னார்.
கடவுள் பற்றிய ஐயப்பாட்டாளர் என்னும் பொருள் கொண்ட 'அக்னாஸ்டிக்' என்னும் ஆங்கிலச் சொல்லை உருவாக்கினார்.
தார்வினின் பரிணாமக் கொள்கை பற்றியும், இயற்கையும் மனிதனும் என்னும் கருத்துபற்றியும், நம்பா மதம், கிறித்தவம் பற்றியும் நூல்கள் எழுதினார். செய்முறைப் பயிற்சியே அறிவியல் கல்வி சிறக்க வழியாகும் என வலியுறுத்தினார்.

பிரேவ் நியூ வர்ல்ட் (Brave New World) என்னும் புகழ் பெற்ற புதினத்தை எழுதிய ஆல்டஸ் அக்சுலீ (aldous hukley) என்பவர் தாமசு என்றி அக்சுலியின் பெயரன் ஆவார்.

சான்றாவணம்
----------

* 
* பரணிடப்பட்டது 2016-03-05 at the வந்தவழி இயந்திரம்
*
**சொங்குடு யுத்தம்** (தற்கால பெய்ஜிங்) என்பது 1215 ஆம் ஆண்டு மங்கோலியர்களுக்கும் மற்றும் வடக்கு சீனாவைக் கட்டுப்படுத்திய சுரசன் சின் அரசமரபுக்கும் இடையே நடைபெற்ற ஒரு யுத்தம் ஆகும். இந்த யுத்தத்தில் மங்கோலியர்கள் வெற்றி பெற்றனர். சீனாவை வெல்லும் தங்களது படையெடுப்பை தொடர்ந்தனர்.

வரலாறு
------

1211 ஆம் ஆண்டு மங்கோலியர்கள் மற்றும் சின் அரசமரபுக்கு இடையிலான போரின் தொடக்கத்தை குறித்தது. போரின் முதல் இரண்டு ஆண்டுகளுக்கு சின் அரசமரபானது, செங்கிஸ் கான் (தெமுசின்) மற்றும் அவரது மங்கோலிய இராணுவத்தை எதிர்த்து தாக்கு பிடித்தது.

அத்தகைய நேரம் முழுவதும் தெமுசின் தனது படைகளை தொடர்ந்து பெரிதாக்கினார். 1213ஆம் ஆண்டு சீனப் பெருஞ் சுவர் வரை இருந்த சின் அரசமரபின் அனைத்து பகுதிகளையும் வெல்லும் அளவுக்கு அவரது ராணுவம் சக்தி வாய்ந்ததாக உருவானது. இந்த முக்கியமான இடத்தில் தனது படைகளை மூன்று சிறிய பிரிவுகளாகப் பிரிக்கும் முடிவை தெமுசின் எடுத்தார். இம்முடிவின் மூலம் சீன பெருஞ்சுவரை தாண்டி வடக்கு சீனாவை வெல்லும் முயற்சியை மேற்கொண்டார். தெமுசின் தனது தம்பி கசர் தலைமையில் ஒரு ராணுவப் பிரிவை கிழக்கு நோக்கி மஞ்சூரியாவிற்கு அனுப்பினார். மற்றொரு ராணுவப் பிரிவை தனது முதல் மூன்று மகன்களின் தலைமையில் தெற்கே சான்சியை நோக்கி அனுப்பினார். மூன்றாவது இராணுவப் பிரிவுக்கு தானே தலைமை தாங்கி தனது கடைசி மகன் டொலுயுடன் சாண்டோங்கை நோக்கி முன்னேறினார். இந்தத் திட்டமானது வெற்றியில் முடிந்தது. அனைத்து ராணுவங்களும் வெவ்வேறு இடங்களில் சீன பெருஞ்சுவரை கடந்தன.

இவர் லிஸ்னர் என்ற வரலாற்றாளரின் கூற்றுப்படி, முற்றுகையிடப்பட்ட குடிமக்கள் தங்களது பீரங்கிகளில் பயன்படுத்த போதிய உலோகங்கள் இல்லாத காரணத்தால் தங்கம் மற்றும் வெள்ளியை உலோகங்களுக்கு பதிலாக பயன்படுத்தினர்.

பெய்ஜிங்கிற்கான யுத்தமானது நீண்டதாகவும் அலுப்பு ஏற்படுத்தக் கூடியதாகவும் இருந்தது. இறுதியாக ஜூன் 1, 1215 ஆம் ஆண்டு மங்கோலியர்கள் நகரத்தை கைப்பற்றினர். தாங்கள் அதிக சக்தி வாய்ந்தவர்கள் என்பதை நிரூபித்தனர். நகர மக்கள் கொல்லப்பட்டனர். இதன் காரணமாக சின் பேரரசர் சுவான்சோங் தனது தலைநகரத்தை தெற்கே கைபெங்கிற்கு மாற்ற கட்டாயப்படுத்தப்பட்டார். இதன் மூலமாக மஞ்சள் ஆற்று பள்ளத்தாக்கானது மேலும் மங்கோலிய அழிவிற்கு திறந்துவிடப்பட்டது. 1232ஆம் ஆண்டு நடைபெற்ற முற்றுகைக்கு பிறகு கைபெங்கும் மங்கோலியர்களிடம் வீழ்ந்தது.

உசாத்துணை
---------

1. ↑  Tony Jaques (2007). *Dictionary of Battles and Sieges: A-E*. Greenwood Publishing Group. பக். 123. பன்னாட்டுத் தரப்புத்தக எண்:978-0-313-33537-2. .
2. ↑  Ivar Lissner (1957). *The living past* (4 ). Putnam's. பக். 193.. பார்த்த நாள்: 23 April 2012.
3. ↑  Wolter J. Fabrycky; Paul E. Torgersen (1966). *Operations economy: industrial applications of operations research* (2 ). Prentice-Hall. பக். 254.. பார்த்த நாள்: 23 April 2012.
4. ↑  Wolter J. Fabrycky; P. M. Ghare; Paul E. Torgersen (1972). *Industrial operations research* (illustrated ). Prentice-Hall. பக். 313. பன்னாட்டுத் தரப்புத்தக எண்:978-0-13-464263-5.. பார்த்த நாள்: 23 April 2012.
5. ↑  "What happened on June 1". Dates in History. 2014-05-17 அன்று பார்க்கப்பட்டது.
**வரலாற்று மானுடவியல்** (historical anthropology) என்பது ஒரு வரலாற்று ரீதியான இயக்கம் ஆகும், இது சமூகம் மற்றும் கலாச்சார மானுடவியலைச் சார்ந்த முறைகள் மற்றும் நோக்கங்களை கொண்டு வரலாற்று சமூகங்களின் ஆய்வுக்கு பயன்படுகிறது.[1] இது போன்ற இயக்கங்கள், பல்வேறு அறிஞர்களிடமிருந்து பல்வேறு வழிகளில் புரிந்து கொள்ளப்படுகிறது, சிலருக்கு மனநிலை, கலாச்சார வரலாறு, இனத்துவ வரலாறு, நுண்ணிய வரலாறு அல்லது கீழேயுள்ள வரலாறு ஆகியவற்றின் வரலாற்றுக்கு ஒத்ததாக இருக்கலாம்.வரலாற்று மானுடவியலுக்கு குறிப்பாக உற்சாகமூட்டும் வகையில் மானுடவியல் வல்லுநர்கள் இருந்தனர். எமிலு டர்கைம், கிளிஃபோர்ட் ஜியெர்ட்ஸ், அர்னால்ட் வான் ஜென்ப், ஜாக் குட், லூசியன் லெவி-புருல், மார்செல் மாஸ்ஸ் மற்றும் விக்டர் டர்னர் ஆகியோர் அடங்குவர்.[2]

வரையறை
------

பீட்டர் புர்கே வரலாற்று மானுடவியலை சமூக வரலாற்றுடன் ஒப்பிட்டுள்ளார், வரலாற்று மானுடவியல், குணவியல்புகள், சிறிய சமூகங்கள் மற்றும் கலாச்சாரத்தின் குறியீட்டு அம்சங்கள் ஆகும். 1960 களில் மார்க்சிய வரலாற்றில் EP தாம்சன் போன்ற ஆசிரியர்கள் 'மார்க்சிய வரலாற்றுப் புனைகதைகளில் இருந்து மனிதர்களின் நடத்தையிலிருந்து நடிகர்கள், முதன்முதலில் பொருளாதாரம், இரண்டாவதாக கலாச்சாரம் அல்லது சித்தாந்தம் ஆகியவற்றால் உந்தப்பட்டதாகக் கருதப்படுகிறது.[3]

வளர்ச்சி
--------

வரலாற்று மானுடவியல், அனாலெஸ் பள்ளியில் வேரூன்றியிருந்தது இதில் பெர்னாண்ட் பிரேடல், ஜாக் லீ கோப், இம்மானுவேல் லு ராய் லடூரி மற்றும் பியர் நோரா போன்ற பெரிய வரலாற்றாசிரியர்களை கொண்டு கார்லோ கின்ஸ்பெர்க் போன்ற கண்டத்தில் உள்ள மற்ற ஆராய்ச்சியாளர்களுடன் சேர்ந்து தொடர்ந்தது. குறிப்பிடத்தக்கவகையில் வரலாற்று மானுடவியல் சமீபத்திய சில *அனாலெஸ்* பள்ளியில் வரலாற்றாசிரியர்களை கொண்டு ஜீன்-க்ளூட் ஸ்கிமிட் போன்றவற்றுடன் தீவிரமாக ஊக்குவிக்கப்பட்டது.[4][5]

சான்றுகள்
---------

1. ↑  Elizabeth A. Ten Dyke, 'Anthropology, Historical' in Encyclopedia of Historians and Historical Writing, ed. by Kelly Boyd (Chicago: Fitzroy Dearborn, 1999), pp. 37--40 (p. 37).
2. ↑  Elizabeth A. Ten Dyke, 'Anthropology, Historical' in Encyclopedia of Historians and Historical Writing, ed. by Kelly Boyd (Chicago: Fitzroy Dearborn, 1999), pp. 37--40 (p. 38).
3. ↑  Elizabeth A. Ten Dyke, 'Anthropology, Historical' in Encyclopedia of Historians and Historical Writing, ed. by Kelly Boyd (Chicago: Fitzroy Dearborn, 1999), pp. 37--40 (p. 38).
4. ↑  Jean-Claude Schmitt (2008). "Anthropologie historique". *Bulletin du Centre d'Études Médiévales d'Auxerre* (Cem.revues.org) (Hors-série n° 2). doi:10.4000/cem.8862.. பார்த்த நாள்: 2015-08-17.
5. ↑  Schmitt, Jean-Claude (23 May 2010). "L'anthropologie historique de l'Occident médiéval. Un parcours". *L'Atelier du Centre de Recherches Historiques. Revue Électronique du CRH* (Acrh.revues.org) (6). doi:10.4000/acrh.1926.. பார்த்த நாள்: 2015-08-17.
**ஒன்னுக்குறுக்கி நாகமுனீசுவரர் சுவாமி கோயில்** தமிழ்நாட்டில் கிருஷ்ணகிரி மாவட்டம், ஒன்னுக்குறுக்கி என்னும் ஊரில் அமைந்துள்ள சிவன் கோயிலாகும். இக்கோயிலில் அருகில் உள்ள மலை நாகமுனீசுவரர் மலை என அழைக்கப்படுகிறது.

வரலாறு
------

ஒரு காலத்தில் ஒன்னுக்குறுக்கி கிராமத்தில் முனேகவுடு என்பவர் வேளாண்மை செய்தும், கல்நடைகளை வளர்த்தும் வாழ்ந்துவந்தார். இவரது மாடுகளில் ஒன்று பால்கறக்காமல் இருப்பதைக் கண்டு, அது மேய்ச்சலுக்குப் போகும்போது அதைப் பின்தொடர்ந்து சென்று பார்த்தார். அப்போது அந்த மாடு ஒரு புற்றின் அருகில் சென்று புற்று கண்ணில் பால் சொரிந்ததையும், அந்தப் பாலை அதில் இருந்த ஒரு நாகம் அருந்துவரைக் கண்டு ஆச்சர்யம் அடைந்தர். அன்று அவரது கனவில் தோன்றிய சிவபெருமான் தானே நாகத்தின் வடிவில்வந்து காட்சியளித்ததாக கூறினார். இதைக் கண்டு மகிழ்ந்து அந்தப் பசுவை சிறப்பாக வளர்த்து வந்தார். இந்நிலையில் அந்தப் பசுமாடு திடீரென இறந்துவிட்டது. இதைக் கண்டு மிகவும் வருந்திய முனேகவுடு இறைவனை வேண்டி. நீ எனக்கு காட்சியளித்தது உண்மையாக இருந்தால் இப்புற்று மண்ணே மருந்தாகி பசுமாட்டை உயிர்ப்பிக்க வேண்டும் என வேண்டினார். அதிலிருந்து மூன்றுபிடி மண்ணை பசுமாட்டின் மீது துவினார். உடனே பசுமாடு உயிர்பெற்று எழுந்தது. இந்த அதிசயத்தைக் கண்ட மக்கள் அந்தப் புற்று உள்ள இடத்தில் கோயில் கட்டி வணங்கத் துவங்கினர் என கூறப்படுகிறது.

கோயில் அமைப்பு
--------------

இக்கோயில் கிழக்கு நோக்கிய வாயிலைக் கொண்டுள்ளது. கோயிலின் முன்பு கருடக் கம்பம் அமைந்துள்ளது. கோயிலின் இடப்புறம் திருக்குளம் உள்ளது. கருவறையில் நாகமுனீசுவரர் ஐந்து தலை நாகம் குடைபிடித்த நிலையில் அமர்ந்து உள்ளார். கோயிலில் விநாயகர், சுப்பிரமணியர் போன்றோரின் சிலைகள் மற்றும் நவக்கிரகங்களும் பிரத்திடைச் செய்யப்பட்டுள்ளன.

திருவிழாக்கள்
-------------

ஒவ்வொரு திங்கள். வெள்ளி, ஞாயிற்றுக் கிழமைகளில் சிறப்பு வழிபாடுகள் நடத்தப்படுகின்றன. மாசி மாதம் தேர்த் திருவிழா பதினாறு நாட்கள் சிறப்பாக நடத்தப்படுகிறது.

அமைவிடம்
--------

தேன்கனிக்கோட்டையில் இருந்து 15 கிலோமீட்டர் தொலைவில் உள்ள ஒன்னுக்குறுக்கியில் இக்கோயில் உள்ளது. இந்த ஊருக்கு தேன்பனிக்கோட்டை மற்றும்கெலமங்கலம் ஆகிய ஊர்களில் இருந்து பேருந்து வசதி உள்ளது.

மேற்கோள்கள்
-----------

1. ↑   *திருக்கோயில்கள் வழிகாட்டி கிருஷ்ணகிரி மாவட்டம்*. தர்மபுரி: தமிழ்நாடு அரசு இந்து சமய அறநிலையத்துறை. 2014 ஆகத்து. பக். 117-119.
**மேல்வளையமாதேவி வேதநாராயணப்பெருமாள் கோயில்** தமிழ்நாட்டில் கடலூர் மாவட்டம், மேல்வளையமாதேவி என்னும் ஊரில் அமைந்துள்ள பெருமாள் கோயிலாகும்.

வரலாறு
------

இக்கோயில் பத்தொன்பதாம் நூற்றாண்டைச் சேர்ந்தது.[]

கோயில் அமைப்பு
--------------

இக்கோயிலில் வேதநாராயணப் பெருமாள், கமலவல்லித் தாயார் சன்னதிகளும், ஆண்டாள், ஸ்ரீவிஷ்வக்ஷேணர், கருடன். உபசன்னதிகளும் உள்ளன. இக்கோயிலில் மூன்று நிலை கொண்ட ராஜகோபுரம் உள்ளது. இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அறங்காவலர்களால் நிர்வகிக்கப்படுகிறது.

பூசைகள்
-------

இக்கோயிலில் பாஞ்சராத்திர முறைப்படி மூன்று காலப் பூசைகள் நடக்கின்றன. வைகாசி மாதம் 3 ம் நாள் கருட சேவை முக்கிய திருவிழாவாக நடைபெறுகிறது. மார்கழி மாதம் வைகுண்ட ஏகாதசி திருவிழாவாக நடைபெறுகிறது. வைகாசி மாதம் பிரம்மோற்சவம் 7 ம்நாள் தேர் தேரோட்டம் நடைபெறுகிறது.

மேற்கோள்கள்
-----------

|  |  |
| --- | --- |
|  | த. இ. க. வெளியிட்ட திருக்கோயில் தரவுத் தொகுதியின் அடிப்படையில் இக்கட்டுரையை உருவாக்கியுள்ளோம். திட்டப் பக்கம் காண்க. |

1. 1 2  "தமிழகத் திருக்கோவில்கள் தரவுத் தொகுதி 1". தமிழ் இணையக் கல்விக்கழகம். பெப்ரவரி 19, 2017 அன்று பார்க்கப்பட்டது.
2. ↑  "தமிழகத் திருக்கோவில்கள் தரவுத் தொகுதி 2". தமிழ் இணையக் கல்விக்கழகம். பெப்ரவரி 19, 2017 அன்று பார்க்கப்பட்டது.
**பெரி. செந்தில்நாதன்** (*PR. Senthilnathan*) என்பவர் இந்திய அரசியல்வாதி ஆவார். இவர் சிவகங்கை மாவட்டத்தில், நாகாடி கிராமத்தில் பிறந்தார். தேவகோட்டையில் உள்ள சேவுகன் அண்ணாமலை கல்லூரியில் இளநிலை அறிவியல் படித்தார். பெங்களூரு பல்கலைக் கழகத்தில் சட்டம் பயின்றார். 1988ஆம் ஆண்டில் அஇஅதிமுகவில் சேர்ந்த இவர் 2013ஆம் ஆண்டில் சிவங்கை மாவட்ட அம்மா மன்றச் செயலாளராக பணியாற்றினார். ஏப்ரல் 2013 இல் அஇஅதிமுகவின் சிவகங்கை மாவட்டச் செயலாளராக நியமிக்கப்பட்டார்.

இவர் 2014ஆம் ஆண்டில் சிவகங்கை மக்களவைத் தொகுதியில், அஇஅதிமுக வேட்பாளராக போட்டியிட்டு 229,385 வாக்குகளில் வெற்றி பெற்றார். மேலும் இவரை எதிர்த்து போட்டியிட்ட காங்கிரசில் கார்த்தி சிதம்பரம் மற்றும் பாஜகவில் எச். ராஜா ஆகியோரை தோற்கடித்தார்.

2021 ஆம் ஆண்டில் நடைபெற்ற சட்டமன்றத் தேர்தலில் சிவகங்கை தொகுதியில் இருந்து அதிமுக சார்பில் சட்டமன்ற உறுப்பினரானார்.

மேற்கோள்கள்
-----------

1. ↑  "Profile of AIADMK candidates in southern districts". *The Hindu*. 25 February 2014.. பார்த்த நாள்: 22 May 2014.
2. ↑  "MyNeta Profile". 22 May 2014 அன்று பார்க்கப்பட்டது.
3. ↑  "GENERAL ELECTION TO LOK SABHA TRENDS & RESULT 2014". ELECTION COMMISSION OF INDIA. 21 மே 2014 அன்று மூலம் பரணிடப்பட்டது. 22 May 2014 அன்று பார்க்கப்பட்டது.
4. ↑  "16th Assembly Members". Government of Tamil Nadu. 2021-05-07 அன்று பார்க்கப்பட்டது.
தணிவிப்பின் அளவு குறையும் போது தொகுதியின் வீச்சம் அதிகரிக்கிறது, தொகுதியானது இயக்குவிக்கும் தணிவிக்கப்பட்ட எளிய இசைவுறு அலையியின் ஒத்திசைவு அதிர்வெண்ணை அணுகுகின்றது.
இயற்பியலில், **ஒத்திசைவு** அல்லது **பரிவு** (*resonance*) என்பது ஒரு அதிர்வுறும் அமைப்பு அல்லது புற விசையானது வேறொரு அமைப்பினை குறிப்பிட்ட அதிர்வெண்களில் பெரிய வீச்சத்துடன் இயக்கும் நிகழ்வு ஆகும்.

தொகுதியின் வீச்சம் ஒப்பீட்டளவில் அதிகமாக உள்ள அதிர்வெண்கள் பரிவுறும் அதிர்வெண்கள், ஒத்திசைவுறும் அதிர்வெண்கள் அல்லது இயற்கை அதிர்வெண்கள் என்று அழைக்கப்படுகின்றன. ஒத்திசைவு அதிர்வெண்களில் சிறிய ஆவர்த்தனமான விசை கூட பெரிய வீச்சமுடைய அலைவுகளை  தொகுதிகளில் உண்டாக்கின்றன. இவை தேக்கி வைக்கப்பட்டிருக்கும் அதிர்வு ஆற்றல் மூலம் உண்டாகின்றன.

ஒத்திசைவானது ஓர் அமைப்பு வெவ்வேறு ஆற்றல் சேமிப்பு முறைகளுக்கு இடையில் இலகுவாக ஆற்றலை சேமித்தும் பரிமாற்றக்கூடியதாகவும் இருக்கும் சந்தர்ப்பத்தில் நிகழ்கிறது.(ஊசலினை எடுத்துக்கொண்டால் இவ் ஆற்றலானது இயக்க ஆற்றலாகவும் நிலை ஆற்றலாகவும் உள்ளது.) ஆனால் ஒவ்வொரு சுழற்சியிலும் சிறிதளவு ஆற்றல் இழக்கப்படுகிறது, இது தணிவிப்பு எனப்படுகிறது. தணிவிப்பின் அளவு சிறிதாக இருக்கும் போது ஒத்திசைவு அதிர்வெண் தொகுதியின் இயற்கை அதிர்வெண்ணிற்கு அண்ணளவாக சமனாக இருக்கும், இயற்கை அதிர்வெண் எனப்படுவது தொகுதியின் தூண்டப்படாத அதிர்வெண் ஆகும். சில அமைப்புகள் பல ஒன்றிற்கு ஒன்று மாறுபட்ட ஒத்திசைவு அதிர்வெண்களை கொண்டுள்ளன.

ஒத்திசைவு என்பது அனைத்து விதமான அதிர்வுகளில் அல்லது அலைகளிலும் ஏற்படுகின்றது. அவையாவன இயந்திர அதிர்வு, ஒலி அதிர்வு, மின்காந்த அதிர்வு, அணுக்கரு காந்த அதிர்வு (NMR), எலக்ட்ரான் சுழற்சி அதிர்வு (ESR) மற்றும் குவாண்டம் அலை செயல்பாடுகளின் ஒத்திசைவு ஆகியனவாகும்.

சான்றுகள்
---------

1. ↑  Katsuhiko Ogata (2005). *System Dynamics* (4th ). University of Minnesota. பக். 617.
2. ↑  Ajoy Ghatak (2005). *Optics, 3E* (3rd ). Tata McGraw-Hill. பக். 6.10. பன்னாட்டுத் தரப்புத்தக எண்:978-0-07-058583-6. .

வெளி இணைப்புகள்
---------------

* Definition of Resonance - "The increase in amplitude of oscillation of an electric or mechanical system exposed to a periodic force whose frequency is equal or very close to the natural undamped frequency of the system."
* Resonance பரணிடப்பட்டது 2017-01-03 at the வந்தவழி இயந்திரம் - a chapter from an online textbook
**குறும்பலூர் பஞ்சநதீசுவரர் மற்றும் லெட்சுமிநாராயணப்பெருமாள் கோயில்** தமிழ்நாட்டில் பெரம்பலூர் மாவட்டம், குறும்பலூர் என்னும் ஊரில் அமைந்துள்ள பெருமாள் கோயிலாகும்.

வரலாறு
------

இக்கோயில் பதினெட்டாம் நூற்றாண்டைச் சேர்ந்தது.[]

கோயில் அமைப்பு
--------------

இக்கோயிலில் பஞ்சநதீஸ்வரர், தர்ம வர்த்தினி சன்னதிகளும், லெட்சுமி நாராயண பெருமாள், விநாயகர், சண்டிகேஸ்வரர், தட்சிணாமூர்த்தி, முருகன், அம்பாள் உபசன்னதிகளும் உள்ளன. இக்கோயிலில் மூன்று நிலை கொண்ட ராஜகோபுரம் உட்பட மொத்தம் மூன்று கோபுரங்கள் உள்ளன. இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.

பூசைகள்
-------

இக்கோயிலில் இரண்டு காலப் பூசைகள் நடக்கின்றன. சித்திரை மாதம் வருடபிறப்பு முக்கிய திருவிழாவாக நடைபெறுகிறது. மார்கழி மாதம் வைகுண்ட ஏகாதசி4சனி கிழமை திருவிழாவாக நடைபெறுகிறது.

மேற்கோள்கள்
-----------

|  |  |
| --- | --- |
|  | த. இ. க. வெளியிட்ட திருக்கோயில் தரவுத் தொகுதியின் அடிப்படையில் இக்கட்டுரையை உருவாக்கியுள்ளோம். திட்டப் பக்கம் காண்க. |

1. 1 2  "தமிழகத் திருக்கோவில்கள் தரவுத் தொகுதி 1". தமிழ் இணையக் கல்விக்கழகம். பெப்ரவரி 19, 2017 அன்று பார்க்கப்பட்டது.
2. ↑  "தமிழகத் திருக்கோவில்கள் தரவுத் தொகுதி 2". தமிழ் இணையக் கல்விக்கழகம். பெப்ரவரி 19, 2017 அன்று பார்க்கப்பட்டது.
***முதுகெலும்பிகளின் தொல்லுயிரியல்*** (*Vertebrate Paleontology*) என்பது சிகாகோ பல்கலைக்கழக பதிப்பகத்தால் வெளியிடப்பட்ட ஆல்பிரட் ஷெர்வுட் ரோமர் எழுதிய முதுகெலும்புடைய உயிரிகளின் தொல்லுயிரியல் குறித்த உயர்கல்வி நூலாகும். இந்நூலின் மூன்று பதிப்புகள் முறையே 1933, 1945, 1966 ஆகிய ஆண்டுகளில் பதிப்பிக்கப்பட்டன. பல ஆண்டுகளாக இந்நூலே முதுகெலும்பிகளின் அதிகாரப்பூர்வ மேற்கோள் நூலாக விளங்கியது. டி.எஸ். பார்சனாலைத் துணை ஆசிரியராகக் கொண்டு ஒப்பீட்டு உடற்கூறியலை மையமாக்கிய சுருக்கத் தொகுப்பானது 1977ஆம் ஆண்டும் 1985ஆம் ஆண்டும் அச்சிடப்பட்டது. 1988 ஆம் ஆண்டு ராபர்ட் எல். கரோல் எழுதிய முதுகெலும்பிகளின் தொல்லுயிரியல் மற்றும் பரிணாமம் (Vertebrate Paleontology and Evolution) என்ற நூல் ரோமரின் புத்தகத்தை அடிப்படையாகக் கொண்டே எழுதப்பட்டுள்ளது.
ரோமரின் புத்தகம் அழிந்துபோன மற்றும் தற்போதைய முதுகெலும்பு உயிரிகள் குறித்த விரிவான தகவல்களைக் கொண்டுள்ளது. மேலும் பாலூட்டியினை ஒத்த ஊர்வன குறித்துக் குறிப்பாகக் கூறப்பட்டுள்ளது ரோமரின் முக்கிய ஆர்வத்தினை காட்டுவதாக இருக்கின்றது. புத்தகத்தின் பின்பகுதியில் உள்ள விலங்கின வகைப்பாட்டுப் பட்டியல் சிறப்பிடம் பெறுவதாக உள்ளது. ஏனெனில் இப்புத்தகம் வெளியிடப்பட்ட நேரத்தில் அறியப்பட்ட ஒவ்வொரு விலங்கினத்தினையும் உள்ளடக்கியதோடு, விலங்குகளின் வாழிடம், பாறை அடுக்குகளில் படிந்துள்ள புதைபடிவ விலங்குகளை விவரிப்பதாகவும் உள்ளது.

மேற்கோள்கள்
-----------

1. ↑  Romer, A.S. (1966): Vertebrate Paleontology. University of Chicago Press, Chicago; 3rd edition ISBN 0-7167-1822-7
2. ↑  Smith, C.H. (2005): Romer, Alfred Sherwood (United States 1894-1973), homepage from Western Kentucky University
3. ↑  Romer, A.S. & T.S. Parsons. 1977. *The Vertebrate Body.* 5th ed. Saunders, Philadelphia. (6th ed. 1985)
4. 1 2  Ryan, M.J. "Died This Day: Alfred Sherwood Romer, Dec. 28, 1894 – Nov. 5, 1973". *Palaeoblog*. 14 June 2012 அன்று பார்க்கப்பட்டது.